اوکراینا دؤولت باشقانی ولودیمیر زلنسکی دونن جمهورباشقانی رجب طیب اردوغانلا تلفون دانیشیغیندان سونرا پایلاشدیغی ویدئو ایله اردوغانا تشکر ائتدی.
زلنسکی ویدئودا،
"خالقیمیزی روس اسارتیندن قورتارماغا کؤمک ائتدیگی اوچون بیر داها جمهورباشقانی اردوغانا تشکر ائتدیم. تورکیه‌ده اولان آزووستال‌دان گلن قوموتانلار یاخیندا عائله‌لری ایله گؤروشه‌بیله‌جکلر" دئدی.
زلنسکی، جمهورباشقانی اردوغانلا ساوونما ساحه‌سینده داها چوخ امکداشلیغی مذاکیره ائتدیکلرینی ده دیله گتیردی.
جمهورباشقانلیغی ایله‌تیشیم باشقانلیغیندان وئریله‌ن آچیقلامایا گؤره، تلفون دانیشیغیندا ۲۴ فوریهده باشلایان روسیا-اوکراینا ساواشی ایله باغلی گلیشمه‌لر دگرلندیریلدی.
اردوغان تلفون دانیشماسیندا، اوزون مدتدیر اۆستونده ایشله‌دیکلری روسیا - اوکراینا آراسینداکی اسیر دییشیمینی اوغورلا سونوجلاندیرمیش اولماقدان بؤیوک ممنونیت دویدوغونو ایفاده ائتدی.
